
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 557 

4 Μαΐου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση, συγκρότηση και ορισμός μελών Ομάδας Δι¬ 
αχείρισης Έργου στο Υπουργείο Οικονομίας και 
Οικονομικών, για τη μελέτη του συνολικού έργου, 
των υποέργων και κάθε έργου που συνδέεται με 
την ανάπτυξη του Ολοκληρωμένου Πληροφορια¬ 


κού Συστήματος (Ο.Π.Σ.) Δημόσιας Περιουσίας. 1 

Περί εισόδου και κυκλοφορίας οχημάτων εν Αγίω 

Όρει. 2 

Περί προσεγγίσεως πλωτών σκαφών εις την χερσό¬ 
νησον του Αγίου Όρους. 3 

Περί από αέρος προσεγγίσεως εις την χερσόνησον 
του Αγίου Όρους. 4 


Α ΠΟΦΑΣΕΙ Σ 

Αριθμ. 1040675/706/Α0006 (1) 


Σύσταση, συγκρότηση και ορισμός μελών Ομάδας Δι¬ 
αχείρισης Έργου στο Υπουργείο Οικονομίας και Οι¬ 
κονομικών, για τη μελέτη του συνολικού έργου, των 
υποέργων και κάθε έργου που συνδέεται με την ανά¬ 
πτυξη του Ολοκληρωμένου Πληροφοριακού Συστή¬ 
ματος (Ο.Π.Σ.) Δημόσιας Περιουσίας. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 89 και 128 του π.δ. 284/1988 (ΦΕΚ 128 
Α') «Οργανισμός του Υπουργείου Οικονομικών» όπως 
τροποποιήθηκε και ισχύει. 

β) Του π.δ. 81/2002 (ΦΕΚ 57 Α') «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

γ) Της παρ. 22 του άρθρου 5 του ν. 2343/1995 (ΦΕΚ 
211 Α') «Αναδιοργάνωση υπηρεσιών του Υπουργείου Οι¬ 
κονομικών και άλλες διατάξεις». 

δ) Του άρθρου 34 του ν. 1914/1990 (ΦΕΚ 178 Α'), όπως 
αυτές αποσαφηνίστηκαν με τις διατάξεις του άρθρου 
13 του ν. 2346/1995 (ΦΕΚ 220 Α'). 

ε) Του άρθρου 19 του ν. 1599/1986 (ΦΕΚ 75 Α'), όπως 
τροποποιήθηκε και κωδικοποιήθηκε με τις διατάξεις 
του ν. 2690/1999 (ΦΕΚ 45 Α'). 


στ) Της περ. γ' της παρ. 2 του άρθρου 17 του ν. 3205/2003 
( ΦΕΚ 297Α'). 

2. Το υπ’ αριθμ. 784/23.2.2006, έγγραφο του Γενικού 
Γ ραμματέα της Γ ενικής Γ ραμματείας Πληροφοριακών 
Συστημάτων, με το οποίο ζητείται η σύσταση & η συ¬ 
γκρότηση της παραπάνω Ομάδας και προτείνονται τα 
μέλη αυτής. 

3. Την υπ’ αριθμ. 2504-Β'/11.11.2005 απόφαση της Ειδι¬ 
κής Γ ραμματείας για την Κοινωνία της Πληροφορίας, 
με την οποία εντάχθηκε η πράξη με τίτλο «ΟΛΟΚΛΗΡΩ¬ 
ΜΕΝΟ ΠΛΗΡΟΦΟΡΙΑΚΟ ΣΥΣΤΗΜΑ ΔΗΜΟΣΙΑΣ ΠΕΡΙΟΥ¬ 
ΣΙΑΣ» στο μέτρο 2.2 του Επιχειρησιακού Προγράμματος 
«Κοινωνία της Πληροφορίας». 

4. Το γεγονός ότι, από τις διατάξεις της απόφασης 
αυτής, προκαλείται δαπάνη για την αμοιβή του Συ¬ 
ντονιστή, των μελών και της γραμματέας της Ομάδας 
ΔιαχείρισηςΈργου (Ο.Δ.Ε.), καθώς επίσης και των άλλων 
Ομάδων Εργασίας για τα υποέργα και κάθε έργου που 
συνδέεται με την ανάπτυξη του Ο.Π.Σ. Δημόσιας Περι¬ 
ουσίας, η οποία θα καλυφθεί από τον Προϋπολογισμό 
του Υπουργείου Οικονομίας και Οικονομικών και θα 
καθορισθεί με άλλη απόφασή μας, αποφασίζουμε: 

Α. Συνιστούμε στο Υπουργείο Οικονομίας και Οικο¬ 
νομικών, Ομάδα ΔιαχείρισηςΈργου, για τη μελέτη του 
συνολικού έργου, των υποέργων και κάθε έργου που 
συνδέεται με την ανάπτυξη του Ο.Π.Σ. Δημόσιας Πε¬ 
ριουσίας. 

Β. Συγκροτούμε την παραπάνω Ο.Δ.Ε. και ορίζουμε τα 
μέλη αυτής, ως εξής: 

1. Τον Ηλία Δρακόπουλο, υπάλληλο με βαθμό Α', του 
κλάδου ΠΕΙ Αναλυτών Συστημάτων, που υπηρετεί ως 
Προϊστάμενος του Τ μήματος Γ ενικών Εφαρμογών της 
Δ/νσης Εφαρμογών Η/Υ (Δ/30), ως Συντονιστή. 

2. Το Χρήστο Στρατικόπουλο, υπάλληλο με βαθμό 
Α', του κλάδου ΔΕ Εφοριακών, που υπηρετεί ως Προ¬ 
ϊστάμενος του Τμήματος Δημόσιων Κτημάτων (Α) της 
Δ/νσης Δημόσιας Περιουσίας, ως μέλος. 

3. Το Γεώργιο Ξενοκώστα, υπάλληλο με βαθμό Α', του 
κλάδου ΠΕ Δημοσιονομικών, που υπηρετεί στη Δ/νση 
Προϋπολογισμού (Δ20) του Γενικού Λογιστηρίου του 
Κράτους, ως μέλος. 

4. Τη Μαρία Θεοδωροπούλου, υπάλληλο με βαθμό Α', 
του κλάδου ΠΕ Εφοριακών, που υπηρετεί στη Δ/νση 
Δημόσιας Περιουσίας, ως μέλος, 

5. Την Παναγιώτα Μούρτζινου, υπάλληλο με βαθμό Β’, 
του κλάδου ΠΕ Εφοριακών, που υπηρετεί στη Δ/νση Δη¬ 
μόσιας Περιουσίας, ως μέλος. 

6. Το Νικόλαο Παπαφιλόπουλο, υπάλληλο με βαθ¬ 
μό ν', του κλάδου ΤΕ Πληροφορικής/ Πληροφορικής 
(δΟΡΤ\Α/ΑΒΕ), που υπηρετεί στη Δ/νση Εκμ/σης Συστη¬ 
μάτων Η/Υ, (Δ31), ως μέλος. 

7. Το Φίλιππο Παππά, υπάλληλο με βαθμό Γ', του κλά¬ 
δου ΤΕ Πληροφορικής/ Πληροφορικής (30ΡΤ\Λ/ΑΒΕ), που 
υπηρετεί στη Δ/νση Εκμ/σης Συστημάτων Η/Υ (Δ/31), 
ως μέλος. 

8. Το Μιχαήλ Μιχαλόπουλο, υπάλληλο με βαθμό Δ', του 
κλάδου ΠΕ Πληροφορικής/ Μηχανικών Η/Υ (ΗΑΒΟ\Λ/ΑΒΕ), 
που υπηρετεί στη Δ/νση Εκμ/σης Συστημάτων Η/Υ (Δ/31), 
ως μέλος. 

9. Τον Κωνσταντίνο Μπαλάτο, υπάλληλο με βαθ¬ 
μό Δ', του κλάδου ΠΕ Πληροφορικής/ Μηχανικών Η/Υ 
(ΗΑΒϋννΑΒΕ), που υπηρετεί στη Δ/νση Εφαρμογών Η/Υ 
(Δ/30), ως μέλος. 

10. Τη Βασιλική Παπαϊωάννου, Ειδική Σύμβουλο στο 
Γραφείο του Υφυπουργού Οικονομίας και Οικονομικών 
κ. Π. Δούκα, ως μέλος. 

11. Τον Αθανάσιο Ρούλια, Εμπειρογνώμονα - Οικονο¬ 
μολόγο, μέλος της Επιτροπής Δημοσιονομικού Ελέγχου, 
ως μέλος. 

12. Τον Ιωάννη Πικραμμένο, υπάλληλο με σχέση εργα¬ 
σίας ιδιωτικού δικαίου στο Γ ραφείο του Γ ενικού Γ ραμ- 
ματέα Πληροφοριακών Συστημάτων, ως μέλος. 

Γ. Χρέη Γραμματέα της Ο.Δ.Ε. θα εκτελεί η Κωνστα¬ 
ντίνα Χατζαλή, υπάλληλος με σχέση εργασίας ιδιωτικού 
δικαίου αορίστου χρόνου, ειδικότητας (ΤΕ) Διοικητικού 
- Λογιστικού ΜΗΚΥΟ, που υπηρετεί στη Δ/νση Εκμ/σης 
Συστημάτων Η/Υ(Δ/31). 

Δ. Έργο της Ο.Δ.Ε. είναι: 

1) Η εξασφάλιση της επιτυχίας των έργων και της 
ομαλής υλοποίησης των σκοπών αυτού. 

2) Η εισήγηση των πιθανών απαιτούμενων επιχειρησι¬ 
ακών αλλαγών που θα απαιτηθούν για την υλοποίηση 
και την εφαρμογή των έργων. 

3) Η παροχή καθοδήγησης, διοίκησης και οργανωτικού 
ελέγχου των έργων. 

4) Η εξασφάλιση, ότι όλες οι δράσεις και τα παραδο¬ 
τέα ολοκληρώνονται εγκαίρως μέσα στα πλαίσια του 
αρχικού τους κόστους. 

5) Ο έλεγχος και η εξασφάλιση της ποιότητος των 
εργασιών, σύμφωνα με τα πρότυπα (εΙαηάαΓάε) ποιότη¬ 
τας, που τέθηκαν αρχικά. 

6) Διατήρηση αποτελεσματικού συντονισμού μεταξύ 
των διάφορων φάσεων εξέλιξης των έργων. 

7) Διαρκής επικοινωνία με τους εμπλεκόμενους φορείς. 

8) Η εξασφάλιση της επικοινωνίας των πάσης φύσεως 
χρηστών με το Ο.Π.Σ. 

9) Η μελέτη και σύνταξη αναλυτικού σχεδίου, για την 
προετοιμασία των Κτηματικών Υπηρεσιών, προκειμένου 
να υλοποιηθεί, έγκαιρα και σωστά, το Έργο της ψηφιο- 
ποίησης των εγγράφων, χαρτών και διαγραμμάτων από 
τον Ανάδοχο, σε συνεργασία με την Υπηρεσία. 

10) Η εξασφάλιση της τεχνικής λύσης, η οποία θα επι¬ 
τρέπει την πλήρη αξιοποίηση των υπηρεσιών που προ¬ 
σφέρει το «ΣΥΖΕΥΞΙΣ», όπως πιαίΙ εοΓνίοοε, οοΓίίίίοαΙίοη 
5ΘΙΛ/ΪΟΘ3, καθώς και τις δικτυακές τεχνικές υποδομές του 
(ΓουΙθΓδ, νΡΝ, κ.λπ.) . Επίσης θα εξασφαλίσει διεπαφές 
(ίπίθΓίαοθδ) του Ολοκληρωμένου Πληροφοριακού Συστή¬ 


ματος Δημόσιας Περιουσίας με άλλα πληροφοριακά συ¬ 
στήματα του ευρύτερου εξωτερικού του περιβάλλοντος, 
τα οποία θα παρέχουν τη δυνατότητα διασύνδεσης με 
πρωτογενείς, ως προς τη Γ ενική Διεύθυνση Δημόσιας 
Περιουσίας, πηγές πληροφοριών. 

11) Η εξασφάλιση, ό,τι για το σύνολο του συστήματος, 
θα αναπτυχθούν οι προβλεπόμενες Διαδικτυακές Εφαρ¬ 
μογές (\Λ/θά - 03380 ΑρρΙίοβΙίοπδ), οι οποίες, απαραίτητη 
προϋπόθεση είναι να υποστηρίζονται από το Ο.Π.Σ. Δη¬ 
μόσιας Περιουσίας. Οι εφαρμογές αυτές να παρέχουν 
πρόσβαση σε οργανωμένη πληροφορία (Πίνακες, Ανα¬ 
φορές, κ,λπ.) που θα δημιουργείται αντλώντας στοιχεία 
από συγκεκριμένες Βάσεις Δεδομένων. 

Ε. Η Ο.Δ.Ε. θα συνεδριάζει, εντός και εκτός των ωρών 
του κανονικού ωραρίου λειτουργίας των Δημόσιων Υπη¬ 
ρεσιών, στα καταστήματα του Υπουργείου Οικονομίας 
και Οικονομικών: α) της Γ.Γ.Π.Σ., επί της οδού Χανδρή 
1 & Θεσ/κης, στο Μοσχάτο, β) στην έδρα της Γενικής 
Δ/νσης Δημόσιας Περιουσίας, επί της οδού Κολωνού 
2, στην Αθήνα και η διάρκεια λειτουργίας της ορίζεται 
μέχρι την ολοκλήρωση του έργου της ανάπτυξης του 
Ο.Π.Σ. Δημόσιας Περιουσίας. 

ΣΤ. Η Ομάδα Διαχείρισης του παραπάνω έργου, θα 
τελεί υπό την εποπτεία και θα αναφέρεται απευθείας 
στον Υφυπουργό Οικονομίας και ΟικονομικώνΠ. Δούκα 
και στον Γ ενικό Γ ραμματέα της Γ.Γ.Π.Σ. 

Ζ) Η αμοιβή του Συντονιστή, των μελών και της γραμ¬ 
ματέας της Ομάδας Διαχείρισης Έργου καθώς επίσης 
των μελών Ομάδων Υποέργων και κάθε έργου, σχετι¬ 
κών με το υπό ανάπτυξη έργο, θα καθορισθεί με άλλη 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθμ. 449 (2) 

Περί εισόδου και κυκλοφορίας οχημάτων 
εν Αγίω Όρει. 

Η ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

Το άρθρο 6 του ν.δ. από 10.9.1926 που κύρωσε τον 
Καταστατικό Χάρτη του Αγίου Όρους, επικυρώνουμε 
την κανονιστική διάταξη «περί εισόδου και κυκλοφο¬ 
ρίας οχημάτων εν Αγίω Όρει» που αποφασίσθηκε και 
ψηφίσθηκε από την Δισενιαύσιο Ιερά Σύναξη κατά τις 
υπό στοιχεία ΡΜΖ' (147)/20.8.2000 και ΡΝΣΤ'(156)/3.5.2005 
Συνόδους αυτής: 

ΚΑΝΟΝΙΣΤΙΚΗ ΔΙΑΤΑΞΙΣ 

«Περί εισόδου και κυκλοφορίας οχημάτων εν Αγίω 
Όρει» 

Άρθρον 1 

1. Απαγορεύεται γενικώς η είσοδος και κυκλοφορία 
εντός του Αγίου Όρους τροχοφόρων οχημάτων οιασ- 
δήποτε χρήσεως και ιδιοκτησίας (επιβατηγών IX, φορ¬ 
τηγών δημοσίας και ιδιωτικής χρήσεως, τροχοφόρων 
χωματουργικών και οικοδομικών μηχανημάτων, ελκυ- 
στήρων, δικύκλων, τρικύκλων κ.λπ). 

2. Κατ’ εξαίρεσιν είναι δυνατή η κατά τας διατάξεις 
της παρούσης και υπό τας ειδικός προϋποθέσεις τας 
αναφερομένας εις αυτήν έγκρισις εισόδου οχημάτων, 
παρεχομένη υπό μεν της I. Επιστασίας δια περιπτώσεις 
προσωρινής παραμονής, υπό δε της Εκτάκτου Διπλής 
Ιερός Συνάξεως (Ε.Δ.Ι.Σ.) ή της I. Κοινότητος κατά τα 
κατωτέρω αναφερόμενα δια περιπτώσεις μονίμου πα¬ 
ραμονής. Εν οιαδήποτε περιπτώσει πάντως μεριμνάται, 
ώστε ο τύπος και ο αριθμός των οχημάτων να τυγχάνη 
ελεγχόμενος, περιωρισμένος και ανάλογος προς τας 
ανάγκας αλλά και τον ησυχαστικόν και πνευματικόν 
χαρακτήρα του I. Τόπου. 

3. Εν οιαδήποτε περιπτώσει κατ’ εξαίρεσιν εισόδου 
οχήματος κατά τα ανωτέρω, πέραν των προβλεπομένων 
υπό της παρούσης προϋποθέσεων, δέον να πληρώνται 
επίσης και οι κατά νόμον προδιαγραφαί ταξινομήσεως, 
ασφαλίσεως, αδείας κυκλοφορίας, αδείας οδηγήσεως 
κ.λπ. 

4. Αι διαδικασίαι της κατ’ εξαίρεσιν κατά τα ανωτέρω 
εγκρίσεως δεν αφορούν εις τα οχήματα των δημοσίων 
υπηρεσιών του Αγίου Όρους. 

Άρθρον 2 

1. Η Ιερά Κοινότης, εφ’ όσον κρίνη τούτο σκόπιμον και 
απαραίτητον, παρέχει εις τα ενταύθα I. Σκηνώματα (I. Μονός 
και εξαρτήματα) άδειαν εισαγωγής και μονίμου παραμονής 
γεωργικών ελκυστήρων ή μηχανημάτων δια την καλλιέρ¬ 
γειαν της γης και την εκτέλεσιν αναγκαίων εργασιών εις 
αυτά. 

2. Η Ε.Δ.Ι.Σ., εφ’ όσον κρίνη τούτο σκόπιμον και απα¬ 
ραίτητον, παρέχει εις τα ενταύθα Ιερά Σκηνώματα άδει¬ 
αν εισαγωγής και μονίμου παραμονής των απολύτως 
αναγκαίων οχημάτων προς κάλυψιν των μεταφορικών 
και λοιπών αναγκών αυτών. Ειδικώτερον όσον αφορά 
εις εξαρτήματα, δύναται να παρέχη άδειαν εισαγωγής 
και μονίμου παραμονής μόνον αγροτικών οχημάτων 
ανοικτού τύπου. 

3. Προκειμένου να παρασχεθή άδεια δί οιονδήποτε 
όχημα των ως άνω (1) και (2) παραγράφων, δέον όπως 
υποβληθή εις την I. Κοινότητα αίτησις της κυριάρχου 
Ιεράς Μονής, συνοδευομένη υπό εγγράφων και φωτο¬ 
γραφιών περί του τύπου, μορφής, χρωματισμού και λοι¬ 
πών χαρακτηριστικών του οχήματος κ.λπ. ως και υπό 
αδείας οδηγήσεως αντιστοίχου κατηγορίας κατά τας 
ισχυούσας εκάστοτε διατάξεις. 

4. Αι παρεχόμενοι εις εξαρτήματα εγκρίσεις κατά τας 
ως άνω παραγράφους (1) και (2) αφορούν εις τα Ιερά 
Σκηνώματα, ουχί δε εις τους εγκαταβιούντας εν αυτοίς, 
μη ισχύουσαι δί αυτούς εν περιπτώσει τυχόν μετοική- 
σεώς των, εφ’ όσον δε παρουσιασθή σχετική ανάγκη εις 
το νέον I. Σκήνωμα αυτών, επανεξετάζεται η σκοπιμότης 
νέας εγκρίσεως διά της αυτής διαδικασίας. 

5. Τα κατόπιν αδείας της Ε.Δ.Ι.Σ. ή της I. Κοινότητος 
κατά τα ανωτέρω αποκτώμενα οχήματα, επιπροσθέτως 
προς την ταξινόμησιν υπό των υπηρεσιών του Υπουργεί¬ 
ου Συγκοινωνιών, καταγράφονται μετά την εξακρίβωσιν 
του τύπου του οχήματος, δί εσωτερικούς στατιστικούς 
και ελεγκτικούς λόγους, εις ειδικόν Μητρώον Οχημάτων 
της Ιεράς Επιστασίας και λαμβάνουν σχετικόν αριθμόν, 
τον οποίον φέρουν εμφανώς εις το εμπρόσθιον και 
οπίσθιον μέρος αυτών. Ωσαύτως εκδίδεται υπό της I. 
Επιστασίας οικεία ειδική άδεια κυκλοφορίας δί έκαστον 


όχημα ή μηχάνημα, η οποία δέον να ευρίσκηται πάντοτε 
εντός αυτού και να επιδεικνύηται εις εκάστην ζήτησιν. 

6. Η Ε.Δ.Ι.Σ. ή η I. Κοινότης κατά περίπτωσιν, εφ’ όσον 
κρίνουν τούτο σκόπιμον και απαραίτητον, παρέχουν 
άδειαν αντικαταστάσεως παλαιού οχήματος ή μηχανή¬ 
ματος, έχοντος κατά τα ανωτέρω άδειαν και αριθμόν 
κυκλοφορίας της Ιεράς Επιστασίας, διά νεωτέρου τοιού- 
του, κατά τα προβλεπόμενα εις τας ανωτέρω (1) και (2) 
παραγράφους, ακολουθουμένης της κάτωθι διαδικασίας: 
Μετά την έγκρισιν κατατίθενται τη Ιερά Επιστασία η 
παλαιό άδεια κυκλοφορίας και ο αριθμός του παλαιού 
οχήματος, τα χορηγηθέντα κατά τα οριζόμενα εις την 
παράγ. 5 του παρόντος άρθρου, εξάγεται τούτο εκτός 
Αγίου Όρους, προσκομίζεται τη Ιερά Επιστασία βεβαί- 
ωσις εκδοθείσα αρμοδίως περί οριστικής αποσύρσε- 
ως τούτου, εξακριβούται ο τύπος του νέου οχήματος 
ή μηχανήματος, ούτω δε παραδίδεται ο αριθμός και 
εκδίδεται νέα άδεια κυκλοφορίας με τα στοιχεία του 
νέου οχήματος. 

7. Πάσα μεταβίβασις κυριότητος οχημάτων μεταξύ 
I. Μονών ή εξαρτημάτων δέον πρότερον να τύχη της 
εγκρίσεως της Ε.Δ.Ι.Σ. ή της I. Κοινότητος κατά περί- 
πτωσιν. 

8. Τα παντός είδους εν Αγίω Όρει οχήματα και μη¬ 
χανήματα, περιπίπτοντα εις αχρηστίαν, δέον όπως με- 
ταφέρωνται υπό των ιδιοκτητών ή των κατόχων αυτών 
αμελλητί εκτός Αγίου Όρους, κατόπιν αδείας της I. 
Επιστασίας και αφού προηγουμένως παραδοθούν εις 
αυτήν η άδεια κυκλοφορίας και ο αριθμός των οχημά¬ 
των, αι χορηγηθείσαι κατά τα οριζόμενα εις την πα- 
ράγ. 5 του άρθρου 2 της παρούσης, απαγορευομένης 
της εγκαταλείψεώς των εντός του Αγίου Όρους. Εν 
αδρανεία των ιδιοκτητών ή των κατόχων αυτών, ταύτα 
μεταφέρονται εκτός του Αγίου Όρους επιμελεία της 
I. Επιστασίας κατόπιν αποφάσεως της I. Κοινότητος, 
της σχετικής δαπάνης βαρυνούσης τους ιδιοκτήτας ή 
κατόχους αυτών. 

9. Δια λόγους οδικής ασφαλείας αι παρεχόμενοι κατά 
τα ανωτέρω εγκρίσεις υπό της Ε.Δ.Ι.Σ. ή της I. Κοινό- 
τητος κοινοποιούνται και εις το Αστυνομικόν Τμήμα 
Αγίου Όρους. 

Άρθρον 3 

1. Η Ιερά Επιστασία, εφ’ όσον κρίνη τούτο σκόπιμον 
και απαραίτητον, παρέχει δί ωρισμένην χρονικήν πε¬ 
ρίοδον και περιοχήν κινήσεως, κατόπιν αιτήσεων των 
ενδιαφερομένων I. Μονών ή Εξαρτημάτων, υποβαλλο- 
μένων δί εκπροσώπων οριζομένων υπό των κυριάρχων 
Ιερών Μονών, άδειαν εισόδου και προσωρινής παραμο¬ 
νής φορτηγών οχημάτων, επαγγελματικών οχημάτων 
εργολάβων και εργατοτεχνιτών, ως και χωματουργικών 
και οικοδομικών μηχανημάτων. 

Μετά την εκπνοήν της αδείας παραμονής τα ως άνω 
οχήματα ή μηχανήματα εξέρχονται του Αγίου Όρους. 
Εν περιπτώσει μη αποπερατώσεως των έργων κατά 
τον αρχικώς καθορισθέντα χρόνον, τα ενδιαφερόμενο I. 
Σκηνώματα δύνανται να αιτώνται παράτασιν παραμονής, 
κατά τον προαναφερθέντα τρόπον. 

2. Δια την δυνατότητα ελέγχου της κυκλοφορίας 
των κατά τα ανωτέρω εισερχομένων οχημάτων και 
μηχανημάτων, εκδίδεται δελτίον εισόδου δί έκαστον 
όχημα εις το οποίον αναγράφονται πλήρη στοιχεία 

του οχήματος, του οδηγού, του προσκαλούντος I. 
Καθιδρύματος, της διαδρομής κινήσεως, το μεταφε- 
ρόμενον φορτίον και ο λιμήν αποβιβάσεως κ.λπ. Τα 
δελτία ταύτα παρέχει η Ιερά Επιστασία δί υπαλλήλου 
της προ της εισόδου του οχήματος κατά την ώραν 
επιβιβάσεώς του εις το οχηματαγωγόν πλοίον. Το 
ως άνω δελτίον αποτελεί ταυτοχρόνως και άδειαν 
εισόδου του οχήματος. 

Άρθρον 4 

Η I. Κοινότης, εφ’ όσον κρίνη τούτο σκόπιμον και απα¬ 
ραίτητον, αναθέτει την εκτέλεσιν τακτικών δρομολογίων 
επί κομίστρω επί της αμαξιτής οδού Δάφνης - Καρυών 
- Ιβήρων εις επιβατηγό δημοσίας χρήσεως αυτοκίνητα 
(λεωφορεία), καταλλήλου δια το Άγιον Όρος τύπου, 
τα κόμιστρα των οποίων, αι επ’ αυτών εκπτώσεις και οι 
λοιποί όροι αναθέσεως καθορίζονται υπό της Ιερός Κοι- 
νότητος δί υπογραφομένης συμβάσεως, τα δε εισιτήρια 
και αι αποδείξεις εισπράξεως κομίστρων θεωρούνται 
υπό της Ιερός Επιστασίας. Οι πολύτεκνοι, οι μαθηταί της 
Αθωνιάδος Σχολής, ως και οι εν γένει Έλληνες μαθηταί 
και σπουδασταί, τυγχάνουν της νομίμου εκπτώσεως επί 
των κομίστρων. 

Άρθρον 5 

1. Η Ε.Δ.Ι.Σ., εφ’ όσον κρίνη τούτο σκόπιμον και απαραί¬ 
τητον, παρέχει, κατόπιν αιτήσεως των ενδιαφερομένων 
συμφώνως προς τα προβλεπόμενα υπό της παρ. 3 του 
άρθρου 2, άδειαν εισαγωγής καταλλήλων και εχόντων 
τας κατά νόμον προϋποθέσεις οχημάτων μεταφοράς 
προσκυνητών, ως και εκτελέσεως δί αυτών εκτάκτων 
δρομολογίων επί ναυλώσει, τα κόμιστρα των οποίων και 
οι λοιποί όροι καθορίζονται υπό της I. Κοινότητος δί 
υπογραφομένης συμβάσεως, αι δε αποδείξεις εισπρά- 
ξεως κομίστρων θεωρούνται υπό της I. Επιστασίας, η 
οποία και διενεργεί σχετικόν έλεγχον δια των οργάνων 
της. 

2. Δια την χορήγησιν της ως άνω αδείας εκτελέσεως 
εκτάκτων δρομολογίων καταβάλλονται εφ’ άπαξ και 
τακτικοί εισφοραί εις το ταμείον της I. Κοινότητος, το 
ύψος των οποίων καθορίζεται υπ’ αυτής. 

3. Πλην των ανωτέρω ειδών οχημάτων μεταφοράς 
προσκυνητών και των ανωτέρω εν τω άρθρω 4 αναφε- 
ρομένων λεωφορείων, των συμβεβλημένων μετά της 

I. Κοινότητος, εις ουδέν έτερον όχημα επιτρέπεται η 
μεταφορά προσκυνητών επί κομίστρω, επί ποινή, επι- 
βαλλομένη υπό της I. Κοινότητος μετά από ακρόασιν 
του παραβάτου, κατά περίπτωσιν είτε απαγορεύσεως 
εισόδου από εν έως τρία έτη και εν υποτροπή οριστικώς 
είτε αφαιρέσεως της χορηγηθείσης αδείας κυκλοφο¬ 
ρίας της Ιερός Επιστασίας από εν έως τρία έτη και εν 
υποτροπή οριστικώς. 

Άρθρον 6 

1. Η I. Κοινότης καθορίζει και γνωστοποιεί δί αποφά- 
σεως αυτής τους συμφώνως προς τα προβλεπόμενα 
υπό της παρ. 2 του άρθρου 3 επιτρεπομένους εν Αγίω 
Όρει τύπους οχημάτων. 

2. Απαγορεύεται αυστηρώς η στάθμευσις οχημάτων 
από της πλατείας του Πρωτάτου και του πέριξ αυτής 
χώρου έως της διασταυρώσεως μετά της οδού της 
αγούσης προς την I. Μονήν Ιβήρων. Το λεωφορείον, το 


οποίον εκτελεί το τακτικόν δρομολόγιον της γραμμής 
Δάφνη - Καρυαί - Ιβήρων, μετά την αποβίβασιν των 
επιβατών σταθμεύει εις τον υπάρχοντα σταθμόν. Η I. 
Κοινότης δί αποφάσεώς της καθορίζει εκάστοτε τον 
χώρον επιβιβάσεώς και αποβιβάσεως των επιβατών, ως 
και τον χώρον σταθμεύσεως του ως άνω λεωφορείου 
και των λοιπών οχημάτων. 

3. Κατά την είσοδον εις Άγιον Όρος τα αυτοκίνητα 
ιδιοκτησίας Ιερών Μονών ή Εξαρτημάτων προηγούνται 
των τοιούτων των ανηκόντων εις ιδιώτας. 

Αρθρον 7 

1. Δια την πιστήν εφαρμογήν της παρούσης μεριμνούν 
κατά τα αγιορειτικά καθεστώτα εν τη αρμοδιότητι αυ¬ 
τών αι κρατικοί αρχαί, η I. Επιστασία και αι Μοναστη¬ 
ριακοί αρχαί εις την περιοχήν των. 

2. Δια τας παραβάσεις της παρούσης η I. Επιστασία 
επιβάλλει ανεκκλήτως, μετά από ακρόασιν του παρα¬ 
βάτου, την ποινήν κατά περίπτωσιν είτε της αμέσου 
απομακρύνσεως του οχήματος εκτός των ορίων του 
Αγίου Όρους και της απαγορεύσεως εισόδου του από 
ένα έως έξ μήνας, είτε της αφαιρέσεως των υπ’ αυ¬ 
τής χορηγηθέντων αδείας κυκλοφορίας και αριθμού 
από ένα έως εξ μήνας. Εν υποτροπή δε η I. Κοινότης 
επιβάλλει ανεκκλήτως, μετά από ακρόασιν του παρα¬ 
βάτου, την ποινήν κατά περίπτωσιν είτε της αμέσου 
απομακρύνσεως του οχήματος εκτός των ορίων του 
Αγίου Όρους και της απαγορεύσεως εισόδου του από 
εξ μήνας έως τρία έτη, είτε της αφαιρέσεως της αδείας 
κυκλοφορίας της I. Επιστασίας και του χορηγηθέντος 
υπ’ αυτής αριθμού από εξ μήνας έως τρία έτη. Εις την 
περίπτωσιν αρνήσεως συμμορφώσεως προς τας ανω¬ 
τέρω αποφάσεις της I. Επιστασίας ή της I. Κοινότητος, 
αύται θα εκτελώνται κατά τας διατάξεις του Κ.Χ.Α.Ο. 
και του ν.δ. του κυρούντος Αυτόν. 

Άρθρον 8 

Από της ψηφίσεως της παρούσης μέχρι της δημοσι- 
εύσεώς της εις την Εφημερίδα της Κυβερνήσεως πάσα 
είσοδος και κυκλοφορία οιουδήποτε τροχοφόρου εν 
Αγίω Όρει, κατά παράβασιν των διατάξεων της παρού¬ 
σης Κανονιστικής διατάξεως, θεωρείται παράνομος. 

Άρθρον 9 

Από της ψηφίσεως της παρούσης καταργούνται αι 
διατάξεις του άρθρου 1 της από 20.4.1982 Κ.Δ. «Περί 
εισαγωγής αυτοκινήτων εν Αγίω Όρει και διανοίξεως 
δασοδρόμων εν αυτώ», της ψηφισθείσης υπό της υπό 
στοιχεία ΡΓ/(110)/20.4.1982 Συνόδου της Δ.Ι.Σ. και κυ- 
ρωθείσης δια της υπ’ αριθμ. Φ 7611.1/1/ΑΣ 188/11.3.1983 
αποφάσεώς του Υπ. Εξωτερικών (ΦΕΚ 180Β712.4.1983 
και ΦΕΚ 279Β725.5.1983 «περί διορθώσεως σφαλμά¬ 
των»). 

Άρθρον 10 

Η ισχύς της παρούσης άρχεται από της δημοσιεύσεώς 
της εις την Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 2006 

Η ΥΠΟΥΡΓΟΣ 

ΘΕΟΔΩΡΑ ΜΠΑΚΟΓΙΑΝΝΗ 

Αριθμ. 450 (3) 

Περί προσεγγίσεως πλωτών σκαφών εις την 
χερσόνησον του Αγίου Όρους. 

Η ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

Το άρθρο 6 του ν.δ. από 10.9.1926 που κύρωσε τον 
Καταστατικό Χάρτη του Αγίου Όρους, επικυρώνουμε 
την κανονιστική διάταξη «περί προσεγγίσεως πλωτών 
σκαφών εις την χερσόνησον του Αγίου Όρους» που 
αποφασίσθηκε και ψηφίσθηκε από την Δισενιαύσιο Ιερά 
Σύναξη κατά τις υπό στοιχεία ΡΜΖ'(147)/20.8.2000 και 
ΡΝΣΤ'(156)/3.5.2005 Συνόδους αυτής: 

ΚΑΝΟΝΙΣΤΙΚΗ ΔΙΑΤΑΞΙΣ 

«Περί προσεγγίσεως πλωτών σκαφών εις την χερσό¬ 
νησον του Αγίου Όρους» 

Άρθρον 1 

1. Η προσέγγισις πλωτού σκάφους παντός είδους και 
οιασδήποτε χρήσεως και ιδιοκτησίας εις την χερσόνη¬ 
σον του Αγίου Όρους υπόκειται εις τας διατάξεις του 
ειδικού νομικού καθεστώτος του Αγίου Όρους, ως τούτο 
ορίζεται ιδιαιτέρως από το άρθρον 105, παράγρ. 2 του 
ισχύοντος Συντάγματος (1975), τα άρθρα 2,176,186 του 
Καταστατικού Χάρτου του Αγίου Όρους (Κ.Χ.Α.Ο.) και 
το άρθρον 30, παράγρ. 3 & 4 του Ειδικού Κανονισμού 
Λιμένος Στρατωνίου (ΦΕΚ 407Β/25.4.1980), ως τούτο 
ετροποποιήθη δια του άρθρου 2 του Ειδικού Κανονισμού 
Λιμένος Ιερισσού αριθμός 14 (ΦΕΚ 511Β/22.9.1987). 

2. Βάσει των ανωτέρω ορίζεται ότι δια την προσέγγι- 
σιν οιουδήποτε ιδιωτικού σκάφους, εκτός δηλονότι αυ¬ 
τών των δημοσίων υπηρεσιών του Αγίου Όρους, εις τας 
αγιορειτικάς ακτάς απαιτείται, συμπληρωματικώς προς 
τα υπό του νόμου προβλεπομένας αδείας, ή προηγου- 
μένη έγκρισις της Ιερός Κοινότητος του Αγίου Όρους 
Άθω, ή εκτάκτως άδεια της Ιερός Επιστασίας. 

Άρθρον 2 

Ι.Έγκρισιν γενικής προσεγγίσεως παρέχει η Ιερά Κοι- 
νότης δί αποφάσεως αυτής, τη αιτήσει των ενδιαφε¬ 
ρομένων, εις: 

α. Τα διαθέτοντα άδειαν σκοπιμότητος επιβατηγά- 
οχηματαγωγά (Ε/Γ-Ο/Γ) σκάφη των τοπικών τακτικών 
ακτοπλοϊκών συγκοινωνιών, ή επαγγελματικά ταχύπλοα 
σκάφη εκτάκτων δρομολογίων (άρθρον 5 παρούσης 
Κανονιστικής Διατάξεως), της Νοτίας και Βόρειας πλευ- 
ρ άς. 

β. Τα σκάφη, τα οποία ανήκουν και εδρεύουν εις τα 
Ιερά Σκηνώματα του Αγίου Όρους. 

2. Εκτάκτως, άδειαν προσωρινής προσεγγίσεως πα¬ 
ρέχει η Ιερά Επιστασία, τη αιτήσει των προσκαλούντων 
Ιερών Σκηνωμάτων, εις: 

α. Τα μη διαθέτοντα άδειαν σκοπιμότητος επαγγελ¬ 
ματικά σκάφη, τα οποία μεταφέρουν εμπορεύματα και 
υλικά από και προς αυτά. 

β. Τα μη επαγγελματικά σκάφη, τα οποία μεταφέρουν 
προσκυνητάς η συνεργάτας αυτών. 

3. Τα ανωτέρω σκάφη θα πρέπη να πληρούν τας απαι¬ 
τήσεις κατασκευής και εξοπλισμού των οικείων Κανο¬ 
νισμών Ασφαλείας και προστασίας θαλασσίου περι¬ 
βάλλοντος και να έχουν εφοδιασθή με τα αντίστοιχα 
πιστοποιητικά διά το είδος και την κατηγορίαν των 
πλόων των, τα οποία δέον να τελούν εν ισχύι. 


4. Διά την προσέγγισιν των ως άνω σκαφών ενημε- 
ρούται η Αρμοδία Λιμενική Αρχή, βάσει πρακτικής δια¬ 
δικασίας, την οποίαν καθορίζει δί αποφάσεως αυτής η 
Ιερά Κοινότης. Η οικεία Λιμενική Αρχή εκδίδει και τας 
προβλεπομένας υπό του νόμου αδείας και πιστοποιη¬ 
τικά. 

5. Κατά πάσαν περίπτωσιν είναι απαραίτητος ο τελω¬ 
νειακός έλεγχος κατά την έξοδον των ως άνω σκαφών 
από της περιοχής του Αγίου Όρους. 

6. Δια τας ανωτέρω περιπτώσεις υπό στοιχεία α της 
παραγράφου 1 και α της παραγράφου 2 του παρόντος 
άρθρου τα προσεγγίζοντα σκάφη υποχρεούνται εις κα¬ 
ταβολήν τέλους προσεγγίσεως εις την I. Κοινότητα, το 
ύψος του οποίου καθορίζεται εκάστοτε δί αποφάσεως 
αυτής. 

Άρθρον 3 

1. Η I. Κοινότης μεριμνά ώστε ο τύπος, το μέγεθος 
και ο αριθμός των σκαφών των I. Σκηνωμάτων να τυγ- 
χάνη ελεγχόμενος, περιωρισμένος και ανάλογος προς 
τα ανάγκας αλλά και τον ησυχαστικόν χαρακτήρα του 
I. Τόπου. 

2. Δια την παροχήν αδείας προμήθειας, μονίμου 
παραμονής και ελευθέρας πλοηγήσεως και προσεγ- 
γίσεως των σκαφών των Ιερών Σκηνωμάτων (περίπτ. 
Β της παρ. 1 του άρθ.2) απαιτείται αίτησις των κυρι¬ 
άρχων I. Μονών προς την I. Κοινότητα, συνοδευομέ- 
νη υπό φωτογραφίας και εγγράφων περί του τύπου, 
μορφής, χρωματισμού και λοιπών χαρακτηριστικών 
του σκάφους. 

3. Μετά την έγκρισιν της σκοπιμότητος του σκάφους 
υπό της I. Κοινότητος το ενδιαφερόμενον I. Σκήνωμα 
αποτείνεται εις την αρμοδίαν Λιμενική Αρχήν δια την 
έκδοσιν αδείας εκτελέσεως πλόων. 

4. Τα κατόπιν αδείας της Ιερός Κοινότητος κατά τα 
ανωτέρω αποκτώμενα σκάφη καταγράφονται εις ειδι¬ 
κόν Μητρώον Σκαφών της Ιεράς Επιστασίας και λαμ¬ 
βάνουν σχετικόν αριθμόν, τον οποίον φέρουν εμφανώς 
εις εκατέραν των πλευρών αυτών, εκδίδεται δε υπό 
της I. Επιστασίας και ειδική έντυπος σχετική άδεια. Ο 
χορηγούμενος υπό της I. Επιστασίας ως άνω αριθμός 
και η σχετική άδεια είναι διάφορος και ανεξάρτητος 
του αριθμού νηολογίου και της αδείας σκοπιμότητος, 
την οποίαν λαμβάνουν κατά την κειμένην νομοθεσίαν 
του Κράτους τα διάφορα σκάφη. 

5. Η αυτή διαδικασία ακολουθείται και δια την πα¬ 
ροχήν υπό της I. Κοινότητος αδείας αντικαταστάσε- 
ως παλαιού σκάφους δια νεωτέρου τοιούτου, ως και 
διά μεταβίβασιν κυριότητος σκαφών μεταξύ I. Μονών 
ή εξαρτημάτων. 

6. Αντίστοιχος διαδικασία ακολουθείται και διά την 
έκδοσιν αδειών ερασιτεχνικής αλιείας των αγιορει¬ 
τών υπό της I. Κοινότητος, συμφώνως προς το άρθρον 
70 του Κ.Χ.Α.Ο. η οποία κατά τα λοιπά διενεργείται 
εφαρμοζομένων μόνο των νομίμων τρόπων και μέσων 
αλιείας. 

Άρθρον 4 

1. Δια την παροχήν υπό της I. Επιστασίας εκτάκτως 
αδείας προσωρινής προσεγγίσεως σκαφών, μεταφερό- 
ντων εμπορεύματα ή υλικά ή επιβάτας, συμφώνως προς 
τα προβλεπόμενα υπό των περιπτώσεων α και β της 
παραγράφου 2 του άρθρου 2, απαιτείται αίτησις των εν- 

διαφερομένων I. Μονών ή Εξαρτημάτων, υποβαλλόμενη 
δι’ εκπροσώπων των Μοναστηριακών Αρχών. 

2. Ανά περίπτωσιν ισχύουν τα προβλεπόμενα υπό των 
αντιστοίχων διατάξεων περί διαδικασίας εισόδου προ¬ 
σκυνητών εις Άγιον Όρος. 

3. Μετά την περαίωσιν του δηλωθέντος σκοπού προ- 
σεγγίσεως τα εν λόγω σκάφη εξέρχονται της θαλασσί- 
ας περιοχής του Αγίου Όρους, μη επιτρεπόμενης της 
ελεύθερος εκτελέσεως πλόων προς άλλας Μονάς διά 
λόγους περιηγητικούς ή άλλους. 

Άρθρον 5 

1. Η I. Κοινότης, εφ’ όσον κρίνη τούτο σκόπιμον και 
απαραίτητον, παρέχει άδειαν γενικής προσεγγίσεως και 
εκτελέσεως εκτάκτων πλόων επί ναυλώσει εις αποφασι- 
ζόμενον υπ’ αυτής περιωρισμένον αριθμόν επαγγελμα¬ 
τικών ταχυπλόων σκαφών καταλλήλων και εχόντων τας 
εκάστοτε ισχυούσας κατά νόμον (Γενικός Κανονισμός 
Λιμένος αριθ. 16/1997 [ΦΕΚ-795Β/1997] κλπ) προϋποθέ¬ 
σεις προς τούτο. Τα κόμιστρα αυτών και οι λοιποί όροι 
αναθέσεως καθορίζονται υπό της I. Κοινότητος δί υπο- 
γραφομένης συμβάσεως. 

2. Διά την υποβολήν σχετικών αιτημάτων εις την I. 
Κοινότητα εφαρμόζεται ή αυτή διαδικασία, ή προβλε- 
πομένη εις τας παραγράφους 2 και 3 του άρθρου 3 
της παρούσης. 

3. Διά την χορήγησιν της ως άνω αδείας εκτελέσεως 
εκτάκτων πλόων καταβάλλονται εφ’ άπαξ και τακτικοί 
εισφοραί εις το ταμείον της I. Κοινότητος, το ύψος των 
οποίων καθορίζεται εκάστοτε υπ’ αυτής. 

4. Πλήν των ανωτέρω (ειδικών) ταχυπλόων σκαφών 
εκτελέσεως εκτάκτων πλόων των συμβεβλημένων μετά 
της Ιεράς Κοινότητος και των σκαφών της τακτικής 
συγκοινωνίας, εις ουδέν έτερον σκάφος επιτρέπεται 
η μεταφορά επιβατών επί κομίστρω, επί ποινή επιβαλ- 
λομένη υπό της I. Κοινότητος κατά περίπτωσιν, είτε 
απαγορεύσεως προσεγγίσεως από εν έως τρία έτη και 
εν υποτροπή οριστικώς, είτε αφαιρέσεως της τυχόν χο- 
ρηγηθείσης υπό της Ιεράς Επιστασίας αδείας (άρθρον 
3 της παρούσης Κανονιστικής Διατάξεως) από έν έως 
τρία έτη και εν υποτροπή οριστικώς, μετά από ακρόασιν 
του παραβάτου. 

Άρθρον 6 

Αι κατά τα ανωτέρω παρεχόμενοι εγκρίσεις της I. 
Κοινότητος ή της I. Επιστασίας κοινοποιούνται και εις 
τον Λιμενικόν Σταθμόν Δάφνης. 

Άρθρον 7 

Από της ψηφίσεως της παρούσης μέχρι της δημοσι- 
εύσεώς της εις την Εφημερίδα της Κυβερνήσεως πάσα 
προσέγγισις οιουδήποτε σκάφους εν Αγίω Όρει, κατά 
παράβασιν των διατάξεων της παρούσης Κανονιστικής 
διατάξεως, θεωρείται παράνομος. 

Άρθρον 8 

Η ισχύς της παρούσης άρχεται από της δημοσιεύσεώς 
της εις την Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 2006 

Η ΥΠΟΥΡΓΟΣ 

ΘΕΟΔΩΡΑ ΜΠΑΚΟΓΙΑΝΝΗ 


Αριθμ. 451 (4) 

Περί από αέρος προσεγγίσεως εις την 
χερσόνησον του Αγίου Όρους. 

Η ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

Το άρθρο 6 του ν.δ. από 10.9.1926 που κύρωσε τον 
Καταστατικό Χάρτη του Αγίου Όρους, επικυρώνουμε 
την κανονιστική διάταξη «περί από αέρος προσεγ- 
γίσεως εις την χερσόνησον του Αγίου Όρους» που 
αποφασίσθηκε και ψηφίσθηκε από την Δισενιαύσιο 
Ιερά Σύναξη κατά τις υπό στοιχεία ΡΜΖ'(147)/20.8.2000 
Συνόδου αυτής: 

ΚΑΝΟΝΙΣΤΙΚΗ ΔΙΑΤΑΞΙΣ 

«Περί από αέρος προσεγγίσεως εις την χερσόνησον 
του Αγίου Όρους» 

Άρθρον 1 

1. Επί σκοπώ διατηρήσεως του μοναχικού χαρακτήρος 
του Αγίου Όρους, προστασίας των ιστορικών μνημείων 
κι ασφαλείας των πολιτιστικών αγαθών αυτού, απαγο¬ 
ρεύεται η πραγματοποίησις από αέρος προσεγγίσεως 
εις την περιοχήν της χερσονήσου αυτού. 

2. Εις την έννοιαν της από αέρος προσεγγίσεως 
περιλαμβάνεται η χαμηλή πτήσις παντός είδους αε¬ 
ροσκαφών και η προσγείωσις ελικοπτέρων ή μικρών 
αεροσκαφών όπου επιτρέπει τούτο η διαμόρφωσις του 
εδάφους και αι υπάρχουσαι υποδομαί. 

Άρθρον 2 

Κατ’ εξαίρεσιν επιτρέπεται η από αέρος προσέγ- 
γισις, κατόπιν ενημερώσεως κατά περίπτωσιν της 
Ιεράς Κοινότητος ή της Ιεράς Επιστασίας, δια την 
μεταφοράν: α) Προκαθημένων Ορθοδόξων Εκκλησι¬ 
ών, β) επισήμων προσώπων της Ελληνικής Πολιτείας 
γ) αλλοδαπών υψηλών αξιωματούχων, δ) κρατικών 
οργάνων του Αγίου Όρους εκτελούντων διατεταγ- 
μένην υπηρεσίαν, ε) μέσων και προσωπικού δια την 
κατάσβεσιν πυρκαϊών, στ) ασθενών και ζ) υλικών εις 
δυσβάτους περιοχάς. 

Άρθρον 3 

1. Η I. Κοινότης, εφ’ όσον κρίνη τούτο σκόπιμον και 
απαραίτητον, παρέχει έγκρισιν από αέρος προσεγγίσε- 
ως εις εξαιρετικός περιπτώσεις μεταφοράς προσώπων 
(ατόμων ειδικών αναγκών, συνεργατών των I. Μονών) 
ή εξυπηρετήσεως επιστημονικών ή πνευματικών σκο¬ 
πών, συναδόντων προς την πνευματικήν αποστολήν 
του Αγίου Όρους, κατόπιν εγγράφου αιτήσεως των 
ενδιαφερομένων. 

2. Η I. Επιστασία παρέχει άδειαν από αέρος προ- 
σεγγίσεως, κατόπιν αιτήσεως των ενδιαφερομένων, 
εις εύλογούς περιπτώσεις αντιμετωπίσεως εκτάκτων 
αναγκών. 

3. Εις περίπτωσιν από αέρος προσεγγίσεως εις πε- 
ριοχάς πλην των Καρυών, απαιτείται και η σύμφωνος 
γνώμη των κυριάρχων I. Μονών. 

4. Λαμβάνεται γενική μέριμνα ώστε εις πάσαν περί- 
πτωσιν αι από αέρος προσεγγίσεις να πραγματοποιού¬ 
νται καθ’ άς ώρας δεν διαταράσσουν την ησυχίαν του 
I. Τόπου. 

Άρθρον 4 

1. Κατά περίπτωσιν ισχύουν τα προβλεπόμενα υπό 
των αντιστοίχων διατάξεων περί διαδικασίας εισόδου 
προσκυνητών εις Άγιον Όρος. 

2. Εις τας περιπτώσεις των ανωτέρω άρθρων 2 και 3 
δια λόγους δημοσίας τάξεως και ασφαλείας ενημερού- 
ται πάντοτε η Διοίκησις Αγίου Όρους. 

3. Κατά την απογείωσιν με προορισμόν την έξοδον 
από της περιοχής του Αγίου Όρους είναι απαραίτητος 
ο τελωνειακός έλεγχος. 

4. Μετά την περαίωσιν του δηλωθέντος σκοπού πτή- 
σεως και προσγειώσεως και την απογείωσιν και ανα- 
χώρησιν, τα εν λόγω αεροσκάφη εξέρχονται της ενα¬ 
ερίου περιοχής του Αγίου Όρους, μη επιτρεπομένης 
της ελευθέρας πτήσεως υπεράνω άλλων Μονών δια 
λόγους περιηγητικούς ή άλλους (λήψιν από αέρος φω¬ 
τογραφιών κ.λπ.). 

Άρθρον 5 

1. Δια την πιστήν εφαρμογήν της παρούσης μεριμνούν 
κατά τα αγιορειτικά καθεστώτα εν τη αρμοδιότητι αυ¬ 
τών αι κρατικοί αρχαί, η I. Επιστασία και αι Μοναστη¬ 
ριακοί αρχαί. 


2. Δια τας παραβάσεις της παρούσης η I. Επιστασία 
επιβάλλει κατά την κρίσιν της ποινάς εν τη αρμοδιότητι 
αυτής μετά από ακρόασιν του παραβάτου. Εν υποτροπή 
η I. Επιστασία επιβάλλει ανεκκλήτως την ποινήν της 
απαγορεύσεως χαμηλής πτήσεως και προσγειώσεώς 
του από εξ μήνας έως τρία έτη. 

Άρθρον 6 

Από της ψηφίσεως της παρούσης μέχρι της δημοσι- 
εύσεώς της εις την Εφημερίδα της Κυβερνήσεως πάσα 
από αέρος προσέγγισις εν Αγίω Όρει, κατά παράβασιν 
των διάταξεων της παρούσης Κανονιστικής διατάξεως, 
θεωρείται παράνομος. 

Αρθρον 7 

Η ισχύς της παρούσης άρχεται από της δημοσιεύσεώς 
της εις την Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 2006 

Η ΥΠΟΥΡΓΟΣ 

ΘΕΟΔΩΡΑ ΜΠΑΚΟΓΙΑΝΝΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 ευτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή 0Θ: 


Τεύχος 

Περίοδος 

ευκο 

Τεύχος 

Περίοδος 

Ευκο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή σύ-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θιιιό προσαυξανόμενη κατά 1 βυτο ανά 50 
σελίδες. 

• Η τιμή πώλησης σε μορφή οό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210-4071010, (οχ: 210-4071010 ίπΙβΓΠβΙ : Ιι1ίρ://νννννν.βί.0Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιηΐθτηβΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) Θα αποστέλλεται σε συνδρομητές με την επιβάρυνση των 70 ουτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β, Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 θογο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεταιή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβΓΠβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απά Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά απά 08.00" έως 13.00' 


' ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

I Μ |Ι ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

